مساعدة عيالك في القراية والكتابة في البيت هيحسن مهاراتهم وثقتهم في نفسهم -- وكمان هيخليهم مستعدين للتعلم في جو الفصل.
القراية والكتابة _ محتاجينهم كل الاطفال في كل المواد في كل سنة من حياتهم جوه او بره المدرسة. الطلبة اللي بيحسنوا مهارات القراية والكتابة بتاعتهم هيزودوا حصيلتهم اللغوية وقدرتهم على استخدام اللغة الإنجليزية صح. كآباء وأمهات، تقدروا تلعبوا دور مهم في تحسين مهارات القراية والكتابة عند عيالكم. تقدروا تعملوا فرق عن طريق السمع، وطرح الأسئلة، وتقديم المعلومات، والقراية مع عيالكم بره ساعات المدرسة.
دي 8 نصايح عن إزاي تساعدوا عيالكم في القراية والكتابة:
^الكلام معاهم كل يوم
^محاولة طرح أسئلة بـ "ايه" و"مين" و"فين" و"ازاي" بدل الأسئلة السهلة اللي إجابتها "آه" أو "لأ"
^تشجيع عيالكم يحكوا عن حاجات انتوا متعرفوهاش
^القراية لعيالكم كل ليلة
^السمع لعيالكم وهما بيقروا
^تعليمهم ازاي يستخدموا القواميس
^الكلام عن الحاجات اللي بيكتبوها
^التدريب على ملء الاستمارات، وكتابة الجوابات، وبعت الكروت أو الإيميلات
كمان تقدروا تشجعوا عيالكم ينضموا لـ Reading Challenge Club ويناقشوا الكتب اللي بيقروها مع بعض. في النادي، لازم الأطفال يقروا 15 كتاب من قايمة كتب التحدي و5 كتب تانية يختاروها بنفسهم. في أكتر من 1,000 كتاب في القايمة. لازم القراية تخلص في سنة واحدة. والأحلى من كده، إنها طريقة حلوة لمساعدة عيالكم في الكتابة. مثلاً، تقدروا تشجعوهم يكتبوا مذكرات أو مراجعات للكتب. افتكروا تعملوا تعليقات إيجابية على قد ما تقدروا.
المقال ده موجه لـ _.
الأطفال المدرسين الآباء والأمهات الدكاترة